Ålesund og omland

Kvinnen var opprinnelig turnuslege, og da denne perioden var over, fortsatte hun i en stilling som lege i spesialisering ved sjukehuset.

Nå påpeker det lokale helsetilsynet, ved Fylkesmannen i Møre og Romsdal, lovbrudd.

– Vi ser svært alvorlig på at en person uten autorisasjon gis anledning til å opptre som lege, sier fungerende fylkeslege Cato Innerdal.

Les flere nyheter fra Ålesund og omland

Søknad ble borte

I en fersk rapport opplyses det at kvinnens søknad i 2011 skal ha kommet bort. Selv opplyser hun at hun ikke tenkte noe mer over saken, før papirene plutselig dukket opp igjen.

Dermed hadde hun jobbet fra høsten 2011 til mai 2013, uten å ha formell rett til å være lege.

Personaldirektør i Helse Møre og Romsdal, Olav Finnøy, mener at dette er en svikt i egne rutiner.

– Svikten skyldes sjukdom hos nøkkelpersonell i aktuelle avdeling, men forklares også med tillit til at lege ville følge opp muntlig lovnad om å sørge for at autorisasjon ble framlagt, sier han i et brev.

Finnøy presiserer at pasientbehandlingen ikke er blitt skadelidende av dette, men at det er uakseptabelt.

– Helseforetaket kan ikke sikre seg mot at slike ting skjer, men har nå forsterket kontrollrutinene for å fange opp slike problemstillinger så raskt som mulig, sier Finnøy.

Følg smp.no på Facebook

Lovbrudd

Fylkesmannen er klar på at dette er et brudd på helsepersonellovens paragraf 74, angående bruk av beskyttet tittel, uten rett. Slike saker kan føre til administrative reaksjoner. Etter en nærmere vurdering sender vi ikke saken videre, opplyser Innerdal. Men ifølge Fylkesmannen er det likevel alvorlig, uavhengig om det skyldes forlengelse av allerede eksisterende arbeidsavtale.

– Vi er glad for at Helse Møre og Romsdal har satt inn ekstra tiltak for å sikre at arbeidstakere har godkjent lisens og autorisasjon, sier Innerdal.

Statens autorisasjonskontor for helsepersonell (SAK) har tidligere presisert overfor Sunnmørsposten at det er arbeidsgivers ansvar å sjekke at godkjennelsen er i orden før leger starter i stilling. Legen har i dag autorisasjonen i orden.